Znenie, ktoré navrhla Komisia Zmeny a doplnenia, ktoré navrhuje ECB (8)

Zmena a doplnenie 1

Bod odôvodnenia 3 navrhovaného nariadenia

„3. Najmä dohľad nad hospodárskymi politikami členských štátov by sa mal rozšíriť nad rámec dohľadu nad rozpočtom s cieľom predchádzať nadmerným makroekonomickým nerovnováham a pomôcť postihnutým členským štátom vypracovať plány nápravy skôr, ako sa rozdiely pevne zakorenia. Rozšírenie rámca hospodárskeho dohľadu by malo prebiehať súčasne s prehĺbením fiškálneho dohľadu.“ „3. Najmä dohľad nad hospodárskymi politikami členských štátov by sa mal rozšíriť nad rámec dohľadu nad rozpočtom s cieľom predchádzať nadmerným makroekonomickým nerovnováham a tiež slabým miestam a pomôcť postihnutým členským štátom vypracovať plány nápravy skôr, ako sa rozdiely pevne zakorenia. Rozšírenie rámca hospodárskeho dohľadu by malo prebiehať súčasne s prehĺbením fiškálneho dohľadu.“

Odôvodnenie Preventívny charakter tohto postupu by sa posilnil zahrnutím výrazu „slabé miesta“ k výrazu „nerovnováhy“ berúc do úvahy, že bude množstvo situácií, ktoré by mala zdravá správa hospodárskych záležitostí v rámci svojho postupu pokrývať, ale ktoré nemusia plne spadať pod súčasné chápanie pojmu „nerovnováhy“.

Zmena a doplnenie 2

Bod odôvodnenia 4 navrhovaného nariadenia

„4. Je nevyhnutné podrobne legislatívne pripraviť postup, ktorý pomôže takéto nerovnováhy riešiť.“ „4. Je nevyhnutné podrobne legislatívne pripraviť postup, ktorý pomôže takéto nerovnováhy a slabé miesta riešiť.“

Odôvodnenie Pozri odôvodnenie k zmene a doplneniu 1.

Zmena a doplnenie 3

Bod odôvodnenia 5 navrhovaného nariadenia

„5. Viacstranný dohľad uvedený v článku 121 ods. 3 a ods. 4 zmluvy je vhodné doplniť konkrétnymi pravidlami zisťovania, prevencie a nápravy makroekonomických nerovnováh.“ „5. Viacstranný dohľad uvedený v článku 121 ods. 3 a ods. 4 zmluvy je vhodné doplniť konkrétnymi pravidlami zisťovania, prevencie a nápravy makroekonomických nerovnováh. Makroekonomické nerovnováhy nastávajú, ak členský štát čelí situáciám ako veľké deficity bežných účtov, značné zníženie konkurencieschopnosti, veľké a nezvyklé rasty cien aktív, vysoká úroveň alebo významné zhoršenie externého zadĺženia alebo zadĺženia verejného alebo súkromného sektora alebo významné riziko vzniku takýchto situácií. Makroekonomické slabé miesta existujú, ak je členský štát v situácii, ktorú by pokrýval riadny makroekonomický dohľad hospodárskej a menovej únie.“

Odôvodnenie Navrhovaný bod odôvodnenia by mal pomôcť upresniť vymedzenie situácií, ktoré má tento postup pokrývať.

Zmena a doplnenie 4

Bod odôvodnenia 6 navrhovaného nariadenia

„6. Tento postup by sa mal opierať o mechanizmus varovania na včasné odhalenie vznikajúcich makroekonomických nerovnováh. Mal by vychádzať z použitia orientačnej a transparentnej hodnotiacej tabuľky spojenej s ekonomickým úsudkom.“ „6. Tento postup by sa mal opierať o mechanizmus varovania na včasné odhalenie vznikajúcich makroekonomických nerovnováh a slabých miest. Mal by vychádzať z použitia orientačnej a transparentnej hodnotiacej tabuľky spojenej s ekonomickým úsudkom.“

Odôvodnenie Pozri odôvodnenie k zmene a doplneniu 1.

Zmena a doplnenie 5

Bod odôvodnenia 7 navrhovaného nariadenia

„7. Tabuľka by mala pozostávať z obmedzeného súboru hospodárskych a finančných ukazovateľov relevantných pri zisťovaní makroekonomických nerovnováh s príslušnými orientačnými hraničnými hodnotami. Zloženie hodnotiacej tabuľky sa môže meniť – okrem iného – podľa meniacich sa hrozieb týkajúcich sa makroekonomickej stability alebo rozšírenia dostupnosti relevantných štatistických údajov.“ „7. Tabuľka by mala pozostávať z obmedzeného súboru hospodárskych a finančných ukazovateľov relevantných pri zisťovaní makroekonomických nerovnováh a slabých miest s príslušnými orientačnými hraničnými hodnotami. Zloženie hodnotiacej tabuľky sa môže meniť – okrem iného – podľa meniacich sa hrozieb týkajúcich sa makroekonomickej stability alebo rozšírenia dostupnosti relevantných štatistických údajov. Tabuľka ukazovateľov by mala byť iná pre členské štáty, ktorých menou je euro a iná pre členské štáty, ktorých menou nie je euro, aby sa zohľadnili osobitné črty menovej únie a príslušné hospodárske okolnosti. Takéto rozlíšenie by bolo na mieste, aby sa zohľadnili prípady, keď všetky členské štáty, ktorých menou je euro, majú lepšie alebo včasnejšie štatistické údaje.“

Odôvodnenie Body odôvodnenia by mali v súvislosti s týmto postupom spresniť rozdiel medzi členskými štátmi eurozóny a členskými štátmi, ktoré nie sú členmi eurozóny.

Zmena a doplnenie 6

Bod odôvodnenia 8 navrhovaného nariadenia

„8. Prekročenie jednej alebo niekoľkých orientačných hraničných hodnôt nemusí nevyhnutne znamenať, že vznikajú makroekonomické nerovnováhy, keďže hospodárska politika by mala zohľadňovať vzájomné prepojenie medzi makroekonomickými premennými. Ekonomický posudok by mal zaistiť, že všetky informácie sa dajú do súvislosti, bez ohľadu na to, či ide alebo nejde o informácie obsiahnuté v tejto tabuľke, a že sa stanú súčasťou súhrnnej analýzy.“ „8. Prekročenie jednej alebo niekoľkých orientačných hraničných hodnôt nemusí nevyhnutne znamenať, že vznikajú makroekonomické nerovnováhy a slabé miesta, keďže hospodárska politika by mala zohľadňovať vzájomné prepojenie medzi makroekonomickými premennými. Ekonomický posudok by mal zaistiť, že všetky informácie sa dajú do súvislosti, bez ohľadu na to, či ide alebo nejde o informácie obsiahnuté v tejto tabuľke, a že sa stanú súčasťou súhrnnej analýzy.“

Odôvodnenie Pozri odôvodnenie k zmene a doplneniu 1.

Zmena a doplnenie 7

Bod odôvodnenia 9 navrhovaného nariadenia

„9. Komisia by na základe postupu viacstranného dohľadu a mechanizmu varovania mala určiť členské štáty, ktoré by sa mali podrobiť hĺbkovému prieskumu. Hĺbkový prieskum by mal zahŕňať podrobnú analýzu zdrojov nerovnováhy v skúmanom členskom štáte. V prípade členských štátov, ktorých menou je euro, by sa mal prerokovať s Radou a euroskupinou.“ „9. Komisia by na základe postupu viacstranného dohľadu a mechanizmu varovania mala určiť členské štáty, ktoré by sa mali podrobiť hĺbkovému prieskumu. Hĺbkový prieskum by mal zahŕňať podrobnú analýzu zdrojov nerovnováhy a slabých miest v skúmanom členskom štáte. Jeho súčasťou by mala byť dozorná misia Komisie do dotknutého členského štátu v spolupráci s ECB, ak to považuje za vhodné v prípadoch, keď sa tieto misie týkajú členských štátov, ktorých menou je euro alebo členských štátov, ktoré sú účastníkmi mechanizmu výmenných kurzov (ERM II). V prípade členských štátov, ktorých menou je euro, by sa mal prerokovať s Radou a euroskupinou.“

Odôvodnenie Vzhľadom na dôležitosť misií by mali byť spomenuté už v bodoch odôvodnenia.

Zmena a doplnenie 8

Bod odôvodnenia 10 navrhovaného nariadenia

„10. Postup monitorovania a nápravy škodlivých makroekonomických nerovnováh s preventívnymi a nápravnými prvkami bude vyžadovať rozšírenie nástrojov dohľadu založené na nástrojoch používaných pri viacstrannom dohľade. Môžu to byť rozšírené dozorné misie Európskej komisie v členských štátoch a dodatočné správy členského štátu v prípade vážnych nerovnováh vrátane nerovnováh ohrozujúcich riadne fungovanie hospodárskej a menovej únie.“ „10. Postup monitorovania a nápravy škodlivých makroekonomických nerovnováh a slabých miest s preventívnymi a nápravnými prvkami bude vyžadovať rozšírenie nástrojov dohľadu založené na nástrojoch používaných pri viacstrannom dohľade. Mali by to byť rozšírené dozorné misie Európskej komisie v členských štátoch v spolupráci s ECB, ak to považuje za vhodné v prípadoch, keď sa tieto misie týkajú členských štátov, ktorých menou je euro alebo členských štátov, ktoré sú účastníkmi ERM II a dodatočné správy členského štátu v prípade vážnych nerovnováh a slabých miest vrátane nerovnováh ohrozujúcich riadne fungovanie hospodárskej a menovej únie alebo slabých miest, ktoré by ho mohli ohroziť.“

Odôvodnenie Navrhovaná zmena a doplnenie odráža potrebu spolupráce Komisie s ECB, ak to považuje za vhodné.

Zmena a doplnenie 9

Bod odôvodnenia 11 navrhovaného nariadenia

„11. Pri posudzovaní nerovnováh by sa mala zohľadniť ich závažnosť, miera, do akej ich možno považovať za neudržateľné, ako aj potenciálne negatívne hospodárske a finančné vedľajšie následky pre ostatné členské štáty. Mala by sa takisto zohľadniť schopnosť úprav hospodárstva a záznamy o tom, ako dotknutý členský štát plnil predchádzajúce odporúčania vydané na základe tohto nariadenia a ďalšie odporúčania vydané podľa článku 121 zmluvy v rámci viacstranného dohľadu, predovšetkým treba brať zreteľ aj na široké usmernenia pre hospodárske politiky členských štátov a Európskej únie.“ „11. Pri posudzovaní nerovnováh a slabých miest by sa mala zohľadniť ich závažnosť, miera, do akej ich možno považovať za neudržateľné, ako aj potenciálne negatívne hospodárske a finančné vedľajšie následky pre ostatné členské štáty. Vzhľadom na nerovnováhy a slabé miesta a rozsah potrebných úprav, je potreba politických opatrení obzvlášť naliehavá najmä v členských štátoch, ktoré čelia situáciám ako veľké deficity bežných účtov a značné zníženie konkurencieschopnosti Mala by sa takisto zohľadniť schopnosť úprav hospodárstva a záznamy o tom, ako dotknutý členský štát plnil predchádzajúce odporúčania vydané na základe tohto nariadenia a ďalšie odporúčania vydané podľa článku 121 zmluvy v rámci viacstranného dohľadu, predovšetkým treba brať zreteľ aj na široké usmernenia pre hospodárske politiky členských štátov a Európskej únie.“

Odôvodnenie Body odôvodnenia by mali stanoviť zameranie postupu a rozsah úsilia, ktoré bude potrebné vynaložiť v súvislosti s výsledkami postupu.

Zmena a doplnenie 10

Bod odôvodnenia 12 navrhovaného nariadenia

„12. Ak sa zistia makroekonomické nerovnováhy, dotknutému členskému štátu by sa mali určiť odporúčania týkajúce sa vhodných politických opatrení. Politické opatrenie dotknutého členského štátu týkajúce sa nerovnováh by mali byť včasné a mali by využiť všetky dostupné politické nástroje pod kontrolou verejných orgánov. Opatrenia by mali byť prispôsobené konkrétnemu prostrediu a okolnostiam dotknutého členského štátu a mali by sa vzťahovať na hlavné oblasti hospodárskej politiky vrátane fiškálnej a mzdovej politiky, trhu práce, trhov výrobkov a služieb, ako aj reguláciu finančného sektora.“ „12. Ak sa zistia makroekonomické nerovnováhy alebo slabé miesta, dotknutému členskému štátu by sa mali určiť odporúčania týkajúce sa vhodných politických opatrení. Politické opatrenie dotknutého členského štátu týkajúce sa nerovnováh a slabých miest by mali byť včasné a mali by využiť všetky dostupné politické nástroje pod kontrolou verejných orgánov. Opatrenia by mali byť prispôsobené konkrétnemu prostrediu a okolnostiam dotknutého členského štátu a mali by sa vzťahovať na hlavné oblasti hospodárskej politiky vrátane fiškálnej a mzdovej politiky, trhu práce, trhov výrobkov a služieb, ako aj reguláciu finančného sektora.“

Odôvodnenie Pozri odôvodnenie k zmene a doplneniu 1.

Zmena a doplnenie 11

Nový bod odôvodnenia 12a navrhovaného nariadenia

Žiadny text „12a. Je potrebné zabezpečiť súlad s odporúčaniami a záväzkami podľa akýchkoľvek iných postupov vytvorených podľa článkov 121, 126 alebo 136 zmluvy. Pri uplatňovaní tohto nariadenia by sa mali zohľadňovať záväzky v dohodách ERM II.“

Odôvodnenie Je dôležité, aby sa rozličné postupy v návrhoch Komisie vykonali logickým, primeraným spôsobom a aby boli zladené. Predovšetkým postup pri makroekonomickom dohľade by mal byť v súlade s výsledkami iných postupov. Pri uskutočňovaní tohto postupu by sa mali zohľadňovať záväzky v dohodách ERM II. Konkrétne všetky prvky, ktoré sú súčasťou postupu ERM II, sú dôverné, aby sa zabezpečila celistvosť postupu a umožnilo vytvorenie konsenzu, a preto nemôžu byť súčasťou postupu pri dohľade.

Zmena a doplnenie 12

Bod odôvodnenia 13 navrhovaného nariadenia

„13. Včasné varovania a odporúčania Európskeho výboru pre systémové riziká určené členským štátom alebo Európskej únii sa týkajú rizík makrofinančnej povahy. Môžu takisto vyžadovať vhodné nadväzujúce opatrenia v kontexte dohľadu nad nerovnováhami.“ „13. Varovania a odporúčania Európskeho výboru pre systémové riziká určené členským štátom alebo Európskej únii sa týkajú rizík makrofinančnej povahy. Môžu takisto vyžadovať vhodné nadväzujúce opatrenia v kontexte dohľadu nad nerovnováhami a slabými miestami. Pri zohľadňovaní takýchto varovaní a odporúčaní na účely tohto odporúčania by sa mal dôsledne rešpektovať režim dôvernosti Európskeho výboru pre systémové riziká.“

Odôvodnenie Hoci by použitie varovaní a odporúčaní Európskeho výboru pre systémové riziká v spojení s týmto navrhovaným nariadením samozrejme nemalo spochybniť nezávislosť Európskeho výboru pre systémové riziká, je dôležité zdôrazniť, že takéto použitie sa môže uskutočniť len za predpokladu, že je režim dôvernosti Európskeho výboru pre systémové riziká dôsledne rešpektovaný. Odráža sa to v znení navrhovanej zmeny a doplnenia článku 5 (pozri zmenu a doplnenie 20). Európsky výbor pre systémové riziká vydáva „varovania“ a nie „včasné varovania“.

Zmena a doplnenie 13

Bod odôvodnenia 14 navrhovaného nariadenia

„14. Ak sa zistia závažné makroekonomické nerovnováhy vrátane nerovnováhy, ktorá ohrozuje riadne fungovanie hospodárskej a menovej únie, mal by sa začať postup pri nadmerných nerovnováhach, ktorý môže zahŕňať vydanie odporúčaní členskému štátu, rozšírenie požiadaviek na dohľad a monitorovanie a v prípade členských štátov, ktorých menou je euro, možnosť presadzovania v súlade s nariadením (EÚ) č. […/…][4] (9), ak sa pretrváva neschopnosť prijať nápravné opatrenia. „14. Ak sa zistia závažné makroekonomické nerovnováhy alebo slabé miesta, ktorá ohrozuje riadne fungovanie hospodárskej a menovej únie, mal by sa začať postup pri nadmerných nerovnováhach, ktorý môže zahŕňať vydanie odporúčaní členskému štátu, rozšírenie požiadaviek na dohľad a monitorovanie a v prípade členských štátov, ktorých menou je euro, možnosť presadzovania v súlade s nariadením (EÚ) č. […/…][4] (10), ak sa pretrváva neschopnosť prijať nápravné opatrenia.

Odôvodnenie Pozri odôvodnenie k zmene a doplneniu 1. Ohrozenie hospodárskej a menovej únie je už súčasťou vymedzenia pojmu nerovnováhy.

Zmena a doplnenie 14

Bod odôvodnenia 16 navrhovaného nariadenia

„16. Keďže členské štáty nedokážu dosiahnuť efektívny rámec zisťovania a prevencie makroekonomických nerovnováh z dôvodu vzájomných hlbokých obchodných a finančných prepojení a negatívnych vedľajších účinkov hospodárskych politík jednotlivých členských štátov na Európsku úniu a eurozónu ako celok a takýto rámec možno lepšie dosiahnuť na úrovni Únie, Európska únia môže prijať opatrenia v súlade so zásadou subsidiarity, ako sa uvádza v článku 5 Zmluvy o Európskej únii. V súlade so zásadou proporcionality ustanovenou v rovnakom článku nepresahuje toto nariadenie rámec krokov nevyhnutne potrebných na dosiahnutie uvedených cieľov,“ „16. Keďže členské štáty nedokážu dosiahnuť efektívny rámec zisťovania a prevencie makroekonomických nerovnováh a slabých miest z dôvodu vzájomných hlbokých obchodných a finančných prepojení a negatívnych vedľajších účinkov hospodárskych politík jednotlivých členských štátov na Európsku úniu a eurozónu ako celok a takýto rámec možno lepšie dosiahnuť na úrovni Únie, Európska únia môže prijať opatrenia v súlade so zásadou subsidiarity, ako sa uvádza v článku 5 Zmluvy o Európskej únii. V súlade so zásadou proporcionality ustanovenou v rovnakom článku nepresahuje toto nariadenie rámec krokov nevyhnutne potrebných na dosiahnutie uvedených cieľov,“

Odôvodnenie Pozri odôvodnenie k zmene a doplneniu 1.

Zmena a doplnenie 15

Článok 1 navrhovaného nariadenia

„Toto nariadenie ustanovuje podrobné pravidlá zisťovania, prevencie a nápravy makroekonomických nerovnováh v rámci Európskej únie.“ „Toto nariadenie ustanovuje podrobné pravidlá zisťovania, prevencie a nápravy makroekonomických nerovnováh a slabých miest v rámci Európskej únie.“

Odôvodnenie Pozri odôvodnenie k zmene a doplneniu 1.

Zmena a doplnenie 16

Článok 2 navrhovaného nariadenia

„Na účely tohto nariadenia: a) ‚nerovnováhy‘ znamenajú makroekonomický vývoj, ktorý nepriaznivo ovplyvňuje alebo by mohol nepriaznivo ovplyvniť riadne fungovanie hospodárstva členského štátu alebo hospodárskej a menovej únie alebo Únie ako celku; b) ‚nadmerné nerovnováhy‘ znamenajú vážne nerovnováhy vrátane nerovnováh, ktoré ohrozujú riadne fungovanie hospodárskej a menovej únie.“ „Na účely tohto nariadenia: a) ‚nerovnováhy‘ znamenajú makroekonomický vývoj, ktorý nepriaznivo ovplyvňuje alebo by mohol nepriaznivo ovplyvniť riadne fungovanie hospodárstva členského štátu alebo hospodárskej a menovej únie alebo Únie ako celku, pretože sa objavia situácie ako veľké deficity bežných účtov, značné zníženie konkurencieschopnosti, cenové bubliny u aktív, vysoká úroveň externého zadĺženia alebo zadĺženia verejného alebo súkromného sektora, zhoršenie takéhoto zadĺženia alebo významné riziko, že niektorá z týchto situácií nastane; aa) slabé miesta ‚znamenajú‘ situácie, ak má členský štát ťažkosti, ktoré by primerane pokryl riadny makroekonomický dohľad hospodárskej a menovej únie; b) ‚nadmerné nerovnováhy‘ znamenajú nerovnováhy , ktoré ohrozujú riadne fungovanie hospodárskej a menovej únie.“

Odôvodnenie Zahrnutie skutočných situácií, ktoré by mali byť postupom pokryté, vnáša do postupu presnosť a právnu istotu. Riziko, že niektorá z týchto situácií môže nastať, by malo byť spúšťacím prvkom pre uplatnenie postupu.

Zmena a doplnenie 17

Názov kapitoly II navrhovaného nariadenia

Odôvodnenie Pozri odôvodnenie k zmene a doplneniu 1.

Zmena a doplnenie 18

Článok 3 navrhovaného nariadenia

„1. Európska komisia pripraví po porade s členskými štátmi orientačnú hodnotiacu tabuľku ako pomôcku na včasné zistenie a monitorovanie nerovnováh. 2. Hodnotiaca tabuľka pozostáva zo súboru makroekonomických a makrofinančných ukazovateľov pre jednotlivé členské štáty. Komisia môže stanoviť orientačné nižšie alebo vyššie prahové hodnoty týchto ukazovateľov, ktoré budú slúžiť ako varovné úrovne. Hraničné hodnoty platné pre členské štáty, ktorých menou je euro, sa môžu líšiť od prahových hodnôt platných pre ostatné členské štáty. 3. Zoznam ukazovateľov, ktoré sa majú zahrnúť do hodnotiacej tabuľky a prahových hodnôt pre ukazovatele, sa zverejní. 4. Komisia pravidelne posudzuje vhodnosť hodnotiacej tabuľky vrátane zloženia ukazovateľov, stanovených prahových hodnôt a použitej metodiky a tabuľku prispôsobí, ak je to nevyhnutné v záujme zachovania či rozšírenia schopnosti zistiť vznikajúce nerovnováhy a monitorovať ich vývoj. Zmeny vykonané v podkladovej metodike a zložení hodnotiacej tabuľky a súvisiacich prahových hodnôt sa zverejnia.“ „1. Európska komisia pripraví po porade s členskými štátmi orientačnú hodnotiacu tabuľku ako pomôcku na včasné zistenie a monitorovanie nerovnováh a slabých miest. 2. Hodnotiaca tabuľka pozostáva zo súboru makroekonomických a makrofinančných ukazovateľov pre jednotlivé členské štáty. Komisia môže stanoviť orientačné prahové hodnoty týchto ukazovateľov, ktoré budú slúžiť ako varovné úrovne. Hraničné hodnoty a ukazovatele uvedené v tabuľke platné pre členské štáty, ktorých menou je euro, sa môžu líšiť od prahových hodnôt platných pre ostatné členské štáty. 3. Ukazovatele sa vyberajú tak, aby zachytili vývoj situácie v členskom štáte, pokiaľ ide o jeho konkurencieschopnosť a zadĺženosť. Podrobnosti o týchto ukazovateľoch, zahrnutie iných ukazovateľov a prahové hodnoty, ktoré sa majú uplatňovať, sa ustanovia v súlade s odsekom 1. Zoznam ukazovateľov, ktoré sa majú zahrnúť do hodnotiacej tabuľky a prahových hodnôt pre ukazovatele, sa zverejní. 4. Komisia pravidelne posudzuje vhodnosť hodnotiacej tabuľky vrátane zloženia ukazovateľov, stanovených prahových hodnôt a použitej metodiky a tabuľku prispôsobí, ak je to nevyhnutné v záujme zachovania či rozšírenia schopnosti zistiť vznikajúce nerovnováhy a slabé miesta a monitorovať ich vývoj. Zmeny vykonané v podkladovej metodike a zložení hodnotiacej tabuľky a súvisiacich prahových hodnôt sa zverejnia.“

Odôvodnenie Táto navrhovaná zmena a doplnenie má dvojaký cieľ, a to dosiahnuť väčšiu istotu a pružnosť.

Zmena a doplnenie 19

Článok 4 ods. 2 a 3 navrhovaného nariadenia

„2. Zverejnenie aktualizovanej tabuľky je sprevádzaná správa Komisie, ktorá obsahuje hospodárske a finančné hodnotenie so zreteľom na pohyb ukazovateľov, pričom v prípade potreby vychádza z ďalších hospodárskych a finančných ukazovateľov relevantných pre zisťovanie nerovnováh. Správa takisto uvedie, či prekročenie nižších alebo vyšších prahových hodnôt v jednom alebo niekoľkých členských štátoch obsahuje náznak možného vzniku nerovnováh. 3. Správa určí členské štáty, ktoré Komisia pokladá za postihnuté nerovnováhami alebo ktorým toto riziko hrozí.“ „2. Zverejnenie aktualizovanej tabuľky je sprevádzaná správa Komisie, ktorá obsahuje hospodárske a finančné hodnotenie so zreteľom na pohyb ukazovateľov, pričom v prípade potreby vychádza z ďalších hospodárskych a finančných ukazovateľov relevantných pre zisťovanie nerovnováh a slabých miest. Správa takisto uvedie, či prekročenie prahových hodnôt v jednom alebo niekoľkých členských štátoch obsahuje náznak možného vzniku nerovnováh a slabých miest. 3. Správa určí členské štáty, ktoré Komisia pokladá za postihnuté nerovnováhami a slabými miestami alebo ktorým toto riziko hrozí.“

Odôvodnenie Pozri odôvodnenie k zmene a doplneniu 1.

Zmena a doplnenie 20

Článok 5 navrhovaného nariadenia

„1. Komisia na základe rokovaní v Rade a euroskupine podľa článku 4 ods. 4 pripraví hĺbkový prieskum v každom členskom štáte, ktorý považuje za postihnutý nerovnováhami alebo ktorému toto riziko hrozí. Toto posúdenie zahŕňa hodnotenie, či dotknutý členský štát postihli alebo nepostihli nerovnováhy a či ide o nadmerné nerovnováhy. 2. Hĺbkový prieskum sa zverejní. Zohľadní najmä: a) podľa potreby, či preskúmavaný členský štát prijal vhodné opatrenie v reakcii na odporúčania alebo výzvy Rady prijaté v súlade s článkami 121 a 126 zmluvy a článkami 6, 7, 8 a 10 tohto nariadenia; b) politické zámery preskúmavaného členského štátu vyjadrené v stabilizačnom a konvergentnom programe a národnom programe reforiem; c) všetky včasné varovania alebo odporúčania Európskeho výboru pre systémové riziká týkajúce sa preskúmavaného členského štátu.“ „1. Komisia na základe rokovaní v Rade a euroskupine podľa článku 4 ods. 4 pripraví hĺbkový prieskum v každom členskom štáte, ktorý považuje za postihnutý nerovnováhami alebo ktorému toto riziko hrozí. Toto posúdenie zahŕňa hodnotenie, či dotknutý členský štát postihli alebo nepostihli nerovnováhy a či nemá slabé miesta a či ide o nadmerné nerovnováhy a slabé miesta. Súčasťou hĺbkového prieskumu by mala byť dozorná misia Komisie do dotknutého členského štátu v spolupráci s ECB, ak to považuje za vhodné v prípadoch, keď dotknutým členským štátom je členský štát, ktorého menou je euro alebo členský štát, ktorý je účastníkom ERM II. 2. Hĺbkový prieskum sa zverejní. Zohľadní najmä: a) podľa potreby, či preskúmavaný členský štát prijal vhodné opatrenie v reakcii na odporúčania alebo výzvy Rady prijaté v súlade s článkami 121 a 126 zmluvy a článkami 6, 7, 8 a 10 tohto nariadenia; b) politické zámery preskúmavaného členského štátu vyjadrené v stabilizačnom a konvergentnom programe a národnom programe reforiem; c) všetky varovania alebo odporúčania Európskeho výboru pre systémové riziká o riešených systémových rizikách alebo týkajúce sa preskúmavaného členského štátu pod podmienkou, že sa zachová režim dôvernosti Európskeho výboru pre systémové riziká.“

Odôvodnenie Mala by sa upraviť potreba faktických misií a ich zloženie. Pozri odôvodnenie potreby tejto navrhovanej zmeny a doplnenia vzhľadom na režim dôvernosti Európskeho výboru pre systémové riziká v zmene a doplnení 12. Písm. c) by malo upravovať „varovania“ a nie „včasné varovania“ Európskeho výboru pre systémové riziká.

Zmena a doplnenie 21

Článok 6 ods. 1 a 3 navrhovaného nariadenia

„1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nerovnováhy, informuje o tom Radu. Rada na základe odporúčaní Komisie môže dotknutému členskému štátu určiť nevyhnutne potrebné odporúčania v súlade s postupom stanoveným v článku 121 ods. 2 zmluvy. […] 3. Rada uvedené odporúčania každý rok posúdi a môže ich podľa potreby zmeniť a doplniť v súlade s odsekom 1.“ „1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nerovnováhy alebo má slabé miesta, informuje o tom Radu a v prípade potreby euroskupinu. Rada na základe odporúčaní Komisie môže dotknutému členskému štátu určiť nevyhnutne potrebné odporúčania v súlade s postupom stanoveným v článku 121 ods. 2 zmluvy. Odporúčania musia byť v súlade s odporúčaniami Rady a všetkými relevantnými záväzkami dotknutých členských štátov podľa iných dozorných postupov uskutočnených podľa článkov 121 a 126 zmluvy alebo postupov vytvorených podľa článku 136 zmluvy. Záväzky v dohodách ERM II sa náležite zohľadnia. […] 3. Rada uvedené odporúčania minimálne každý rok posúdi a môže ich podľa potreby zmeniť a doplniť v súlade s odsekom 1. Posúdenie bude založené na hĺbkovom prieskume podľa článku 5.“

Odôvodnenie Je potrebné, aby boli postupy v návrhoch Komisie vo vzájomnom súlade. Frekvencia misií musí byť flexibilná. Hĺbkový prieskum Komisie je potrebný pre posúdenie Radou.

Zmena a doplnenie 22

Článok 7 navrhovaného nariadenia

„1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nadmerné nerovnováhy, informuje o tom Radu. 2. Rada môže na základe odporúčaní Komisie prijať odporúčania v súlade s článkom 121 ods. 4 zmluvy, v ktorých skonštatuje existenciu nadmerných nerovnováh a odporučí príslušnému členskému štátu, aby prijal nápravné opatrenia. Tieto odporúčania stanovia povahu nerovnováh a spresnia nápravné opatrenia, ktoré sa majú uskutočniť, ako aj lehotu, v ktorej musí príslušný členský štát nápravné opatrenia prijať. Rada môže podľa článku 121 ods. 4 zmluvy svoje odporúčania zverejniť.“ „1. Ak Komisia na základe hĺbkového prieskumu uvedeného v článku 5 tohto nariadenia dospeje k záveru, že v členskom štáte existujú nadmerné nerovnováhy alebo slabé miesta, informuje o tom Radu a v prípade potreby euroskupinu. 2. Rada môže na základe odporúčaní Komisie prijať odporúčania v súlade s článkom 121 ods. 4 zmluvy, v ktorých skonštatuje existenciu nadmerných nerovnováh a odporučí príslušnému členskému štátu, aby prijal nápravné opatrenia. Tieto odporúčania stanovia povahu nerovnováh a slabých miest a spresnia nápravné opatrenia, ktoré sa majú uskutočniť, ako aj lehotu, v ktorej musí príslušný členský štát nápravné opatrenia prijať. Rada môže podľa článku 121 ods. 4 zmluvy svoje odporúčania zverejniť.“

Odôvodnenie Pozri zmenu a doplnenie 1.

Zmena a doplnenie 23

Článok 8 ods. 1 a 2 navrhovaného nariadenia

„1. Každý členský štát, v ktorom sa začne postup pri nadmerných nerovnováhach, predloží Rade a Komisii plán nápravných opatrení v lehote stanovenej v odporúčaniach v súlade s článkom 7. Plán nápravných opatrení ustanoví osobitné a konkrétne politické opatrenia, ktoré dotknutý členský štát vykonal alebo má v úmysle vykonať, a zahŕňa harmonogram ich vykonania. 2. Do dvoch mesiacov od predloženia plánu nápravných opatrení a podľa správy Komisie posúdi plán nápravných opatrení Rada. Ak bude plán pokladať za dostatočný, na základe návrhu Komisie prijme stanovisko, ktorým ho schváli. Ak Rada pokladá opatrenia prijaté alebo navrhnuté v pláne nápravných opatrení alebo harmonogram ich vykonania z hľadiska uplatnení odporúčaní za nedostatočné, na základe návrhu Komisie vyzve členský štát, aby plán nápravných opatrení v novej lehote zmenil a doplnil. Zmenený a doplnený plán nápravných opatrení sa preskúma podľa postupu ustanoveného v tomto odseku.“ „1. Každý členský štát, v ktorom sa začne postup pri nadmerných nerovnováhach, predloží Rade a Komisii plán nápravných opatrení v lehote stanovenej v odporúčaniach v súlade s článkom 7, ale nanajvýš do dvoch mesiacov po prijatí odporúčania. Plán nápravných opatrení ustanoví osobitné a konkrétne politické opatrenia, ktoré dotknutý členský štát vykonal alebo má v úmysle vykonať, a zahŕňa harmonogram ich vykonania. 2. Do dvoch mesiacov od predloženia plánu nápravných opatrení a podľa správy Komisie posúdi plán nápravných opatrení Rada. Ak bude plán pokladať za dostatočný, na základe návrhu Komisie prijme stanovisko, ktorým ho schváli. Ak Rada pokladá opatrenia prijaté alebo navrhnuté v pláne nápravných opatrení alebo harmonogram ich vykonania z hľadiska uplatnení odporúčaní za nedostatočné, na základe návrhu Komisie vyzve členský štát, aby plán nápravných opatrení v novej lehote, ktorá nemôže presiahnuť dva mesiace, zmenil a doplnil. Zmenený a doplnený plán nápravných opatrení sa preskúma podľa postupu ustanoveného v tomto odseku.“

Odôvodnenie Hoci si je ECB vedomá obmedzeného času predvídaného v lehote, ktorú navrhuje, ECB považuje za potrebnú námahu na zachovanie spádu postupu a jeho pokračovania bez toho, aby to malo dopad na kvalitu a uskutočniteľnosť opatrení v pláne opatrení, ktoré musia byť zabezpečené.

Zmena a doplnenie 24

Článok 9 ods. 3 navrhovaného nariadenia

„3. Komisia môže v danom členskom štáte uskutočniť dozorné misie s cieľom monitorovať plnenie plánu nápravných opatrení.“ „3. Komisia v danom členskom štáte uskutoční dozorné misie s cieľom monitorovať plnenie plánu nápravných opatrení v spolupráci s ECB, ak to považuje za vhodné v prípadoch, keď sa tieto misie týkajú členských štátov, ktorých menou je euro alebo členských štátov, ktoré sú účastníkom ERM II.“

Odôvodnenie Je potrebné upraviť spoluprácu Komisie s ECB, ak to považuje za vhodné.

Zmena a doplnenie 25

Článok 10 ods. 4 navrhovaného nariadenia

„(4) Ak Rada dospeje k záveru, že dotknutý členský štát neuskutočnil odporúčané nápravné opatrenia, prijme na základe odporúčaní Komisie revidované odporúčania podľa článku 7, v ktorých stanoví novú lehotu uskutočnenia nápravných opatrení a nového posudzovania v súlade s týmto článkom.“ „(4) Ak Rada dospeje k záveru, že dotknutý členský štát neuskutočnil odporúčané nápravné opatrenia, prijme na základe odporúčaní Komisie revidované odporúčania podľa článku 7, v ktorých stanoví novú lehotu uskutočnenia nápravných opatrení a nového posudzovania v súlade s týmto článkom. Rada, a ak je to náležité euroskupina, tiež pripravia formálnu správu pre Európsku radu a Európsky parlament.“

Odôvodnenie Tieto správy zlepšia postup.

Zmena a doplnenie 26

Článok 11 navrhovaného nariadenia

„Postup pri nadmerných nerovnováhach sa ukončí, keď Rada na základe odporúčaní Komisie dospeje k záveru, že členský štát už nie je postihnutý nadmernou nerovnováhou.“ „Postup pri nadmerných nerovnováhach sa ukončí, keď Rada na základe odporúčaní Komisie rozhodne, že členský štát už nie je postihnutý nadmernou nerovnováhou alebo nemá slabé miesta.“